Flyr

Flyr AS er eit tidlegare norsk lågprisflyselskap. Selskapet flaug mellom norske byar og innan Europa. Flyr hadde 400 tilsette. Selskapet vart oppretta hausten 2020 og gjekk konkurs 1. februar 2023.

 Soge 
Flyselskapet vart etablert av Erik G. Braathen hausten 2020 under koronapandemien. 

Flyr kunngjorde januar 2021 at selskapet skulle operere med fly av typen Boeing, og at selskapet sumaren 2021 i første omgang skulle starte med flygingar frå Oslo til Tromsø, Harstad/Narvik, Bodø, Trondheim, Bergen, Stavanger, København, Nice, Barcelona, Alicante og Malaga. I april 2021 annonserte selskapet at planlagt start av første rute er den 30. juni 2021. Samstundes vart det òg gjort kjend at selskapet ønskte å opprette ruter til Alta, Molde, Ålesund og Haugesund. Den 4. juni 2021 tok Flyr imot sitt aller første fly med registreringa LN-FGA, flyet var av typen Boeing 737-800 som i åtte år alt hadde vore nytta av det tyrkiske flyselskapet Pegasus Airlines. Flyet landa på Oslo Lufthavn Gardermoen litt over klokka 12:00, som vart ein historisk dag for norsk luftfart. Ved utgangen av 2021 sikra Flyr seg ein flåte på 6-8 fly som ville avslutte fase nummer ein av driftsplanen deira. Den aller første kommersielle flyginga fann stad den 30. juni 2021 frå Oslo Lufthavn Gardermoen til Tromsø Lufthavn Langnes.

Flyrs fordelsprogram, Flyr+, hadde 195.000 medlemar den 30. juni 2022. Flyr har i overkant av 200.000 passasjerar per månad.

 Redningsplan 
Etter at Flyr offentleggjorde kvartalsrapporten for tredje kvartal i 2022 kom det fram at selskapet hadde gått med underskot på 453 millionar kroner. Selskapet var like ved å gå konkurs etter at dei hadde brukt opp heile kapitalen sin, fylgjeleg ville selskapet henta 430 millionar kroner i ein ny retta emisjon. Denne emisjonen førte ikkje fram, men Flyr vart redda like før konkurs av toppinvestorane som hadde laga sin eigen redningsplan for selskapet.

 Konkurs 
Den 1. februar 2023 gjekk Flyr konkurs etter at dei ikkje greidde å gjennomføra redningsplanen. Alle flygingane til Flyr vart fylgjeleg innstilt og billettsalet stansa.

 Destinasjonar 
Flyr hadde totalt 44 ruter fordelt på 38 ulike reisemål i Noreg og Europa.
+Destinasjonane Flyr flaug tilByLandIATALufthamnOsloNoregOSLOslo lufthamn, GardermoenTromsøNoregTOSTromsø lufthamn, LangnesBodøNoregBOOBodø lufthavn, BodøHarstad / NarvikNoregEVEHarstad / Narvik lufthamn, Evenes BergenNoregBGOBergen lufthamn, FleslandTrondheimNoregTRDTrondheim lufthamn, VærnesStavangerNoregSVGStavanger lufthamn, SolaAlicanteSpaniaALCAlicante lufthamnLas Palmas de Gran CanariaSpaniaLPAGran Canaria internasjonale lufthamnMálagaSpaniaAGPMálaga lufthamnBarcelonaSpaniaBCNBarcelona El PratPalma de MallorcaSpaniaPMISon Sant Joan lufthamnNiceFrankrikeNCECôte d'Azur internasjonale lufthamnParisFrankrikeCDGCharles de Gaulle internasjonale lufthamnGrenobleFrankrikeGNBAlpes-Isère internasjonale lufthamnKøbenhavnDanmarkCPHKøbenhavn lufthamn, KastrupRomaItaliaFCOLeonardo da Vinci internasjonale lufthamnMilanoItaliaBGYOrio al Serie lufthamnBerlinTysklandBERBerlin BrandenburgBrusselBelgiaBRUBrussel lufthamnGenèveSveitsGVAGenève internasjonale lufthamnSalzburgAusterrikeSZGSalzburg lufthamnZadarKroatiaZADZadar lufthamn

 Flyflåte 
mini|LN-FGB (tidlegare TC-CPJ) – Boeing 737-800 tidlegare eigd av Flyr AS.

Flyr opererte med flytypane Boeing 737-800 og Boeing 737 MAX. Flyr hadde 12 fly på det meste.
Talet på flySeteMerknadBoeing 737-8006189LeigdeBoeing 737 MAX 86189Leigde

 Kjelder 

Bakgrunnsstoff

Kategori:Norske flyselskap
Kategori:Skipingar i 2020